Diari Oficial de la Generalitat Valenciana


Sumari del DOGV 2618, del 03-11-1995 (1995/836648)

RESOLUCIÓ de 4 d'octubre de 1995, de la Conselleria de Treball i Afers Socials, per la qual es classifica la Fundació «Asilo Hospital Hermanos Cholbi», de Xàbia, com a benèfica particular de caràcter assistencial.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2618

Data del DOGV
:   03-11-1995

Secció del DOGV
:   ALTRES DISPOSICIONS

Número del document
:   1995/836648


Data del document
:   04-10-1995

Organisme emissor
:   Conselleria de Treball i Afers Socials

Tipus de document
:   Resolució

RESOLUCIó de 4 d'octubre de 1995, de la Conselleria de Treball i Afers Socials, per la qual es classifica la Fundació «Asilo Hospital Hermanos Cholbi», de Xàbia, com a benèfica particular de caràcter assistencial.   
Vist l'expedient per a la classificació de la Fundació Asilo Hospital Hermanos Cholbi, instituïda a Xàbia (Alacant) i d'acord amb els següents  
Fets  
Primer. La fundació va ser constituïda en virtut del testament obert atorgat pel Sr. Carlos Cholbi y BaÑuls, en data 4 d'agost de 1888 davant el notari de València, el Sr. José Pla IbáÑez, en establir en la clàusula 11 que «del capital efectiu, crèdits, valors, drets i altres béns que resulten en el moment de la meua mort, funde un hospital o asil de beneficència per albergar pobres i malalts desvalguts», i atribueix el govern de la institució a una junta de patrons composta pel rector de l'Església de Xàbia, dos parents del causant i els tres majors contribuents de l'esmentada localitat.  
Segon. Amb un escrit del Sr. Juan Esteve Domingo, com a president de la junta de patrons, es va sol·licitar a aquest protectorat la classificació de la fundació, adjuntant a la sol·licitud una còpia de l'escriptura de manifestació i adjudicació de l'herència del Sr. Carlos Cholbi y BaÑuls una còpia de l'escriptura de protocol.lització dels estatuts de la institució i l'acta protocol·litzada acreditativa de la composició de la junta de patrons.  
Tercer. Amb un escrit tramés pel Sr. Vicente Gilabert Costa, actual president de la junta de patrons, es reitera la sol·licitud de classificació i inscripció de la fundació i adjunta documentació complementària a la inicialment presentada, consistent en una còpia del testament atorgat pel fundador en data de 4 d'agost de 1888, una certificació acreditativa de l'actual composició de la junta de patrons i la relació actualitzada dels béns i valors que constitueixen actualment el patrimoni de la fundació, juntament amb la seua valoració, les rendes que produeixen i notes simples acreditatives de la seua inscripció en el Registre de la Propietat.  
Quart. Els fins de la fundació són de caràcter benèfico-assistencial, com així s'infereix del tenor de la clàusula onzena del testament atorgat pel Sr. Carlos Cholbi y BaÑuls en data de 4 d'agost de 1888 i de l'article desè dels estatuts, on es defineix com a objecte i finalitat de la institució albergar els pobres malalts i als impedits i desvalguts, tots naturals o veïns de Xàbia.  
Cinquè. El patrimoni de la fundació, en virtut de la relació actualitzada de béns i valors remesa pel patronat de la fundació, juntament amb la seua valoració, rendes que produeix i documentació acreditativa de la titularitat a favor de la fundació, suma la quantitat aproximada de tres-cents trenta-vuit milions de pessetes (552.043.289 PTA).  
Sisè. El patronat de la fundació es compon en l'actualitat, en compliment de les determinacions establertes pel fundador, pel Sr. Vicente Gilabert Costa (president), com a rector de la parròquia de Sant Bartomeu de Xàbia. En representació de les dues branques de la família del fundador, el Sr. José Ramos Cholbi i el Sr. José Bolufer Castelló i, en la seua condició de majors contribuents per la riquesa rústica, el Sr. Vicente Chorro Catalá, el Sr. Joaquín Sendra Benavent i el Sr. Pascual Diego Espasa.  
Setè. Tot allò relatiu al govern i a l'administració de la fundació queda recollit en els estatuts pels quals es regeix, on consta expressament el caràcter gratuït del càrrec de patró i que l'esmentat òrgan de govern, com que no hi ha disposició contrària del fundador, queda obligat a retre comptes i a presentar els pressupostos al protectorat.  
Vuitè. Sotmès l'expedient al tràmit d'audiència, i publicats edictes als periòdics «La Verdad» i «Información», d'Alacant, al Diari Oficial de la Generalitat Valenciana núm. 2.540, de data 28 de juny de 1995 i al tauler d'anuncis de l'Ajuntament de Xàbia, no s'hi ha presentat cap al·legació.  
Fonaments jurídics  
Primer. Aquesta Secretaria General de la Conselleria de Treball i Afers Socials és competent per a la tramitació i resolució de l'expedient interessat en tant que exerceix el Protectorat de Fundacions en base al Reial Decret 303/1985, de 23 de gener, de la Presidència del Govern, amb el qual es transfereixen les competències en matèria de fundacions benèfico-assistencials i laborals a la Comunitat Valenciana, i la disposició transitòria 4ª del Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana.  
Segon. L'article 7.1 de la Instrucció de Beneficència de 14 de març de 1899 confereix al protectorat la facultat per procedir a la classificació dels establiments de beneficència.  
Tercer. A l'expedient, promogut per part legitimada, s'ha aportat la documentació exigida i han estat seguits els tràmits establerts en la legislació aplicable.  
Quart. L'article 4t. del Reial Decret de 14 de març de 1899 estableix que són de beneficència totes les institucions creades i dotades amb béns particulars i amb un patronatge i administració reglamentades pels respectius fundadors, circumstàncies totes que concorren en aquest expedient.   
Cinquè. El patrimoni actual de la Fundació, constituït pels béns aportats pel fundador, es considera suficient per al compliment del fi fundacional, d'acord amb l'exigència de l'article 58 de la Instrucció de 14 de març de 1899.  
Vistos els preceptes invocats i els altres de general aplicació, resolc:  
Classificar la Fundació «Asilo Hospital Hermanos Cholbi», instituïda a Xàbia (Alacant), com a benèfica particular de caràcter assistencial.  
Ordenar-ne la inscripció en el Registre de Fundacions de la Conselleria de Treball i Afers Socials.  
Confirmar les persones relacionades en l'apartat sisè de l'exposició de fets d'aquesta resolució, com a membres del patronat de la fundació, els quals queden obligats a presentar els pressupostos i a retre comptes periòdicament al protectorat, segons la legislació vigent.  
Que es notifique aquesta resolució, que no exhaureix la via administrativa, amb l'advertiment que en la seua contra es podrà interposar, d'acord amb l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, un recurs ordinari en el termini d'un mes, comptador des de l'endemà de la notificació, sense perjudici que es puga interposar qualsevol altre que s'estime adient.  
València, 4 d'octubre de 1995.- El secretari general: Ramón Doménech Doménech.